Выбухі ў Бэйруце

**Выбухі ў порце Бэйруту**. 4 жніўня 2020 году ў партовай частцы Бэйруту (Лібан) прагрымелі два магутныя выбухі , у выніку чаго загінулі ня менш за 207 чалавек, а блізка 5 тысячаў чалавек параніла. У радыюсе 10 кілямэтраў ад эпіцэнтру былі пашкоджаныя будынкі, вуліцы заваленыя абломкамі дамоў і перакуленымі аўтамабілямі. Выбуховую хвалю адчулі жыхары Кіпру, што за 240 кілямэтраў ад Бэйруту. Каля 300 тысячаў жыхароў лібанскай сталіцы засталіся бяз даху над галавой, а шкода ад выбуху ацэньваецца як мінімум у 3 мільярды даляраў..

## Падставы выбуху
Прычынай выбухаў сталі 2750 тон аміячнай салетры, якая захоўвалася на складзе ў порце. Яе канфіскавалі з карабля Rhosus мытныя службы ў 2014 годзе. Судна пад малдаўскім сьцягам, якое належала ўраджэнцу Хабараўску Ігару Грачушкіну, перавозіла груз салетры з Грузіі для Мазамбіку, але спынілася ў Бэйруце з прычыны непаладак. Пазьней уладальнік судна адмовіўся ад грузу, а экіпаж карабля мусіў некалькі гадоў правесьці ў Лібане: вярнуцца на радзіму яны змаглі толькі нядаўна.

## Выбух

Першы, менш магутны выбух спарадзіў воблака дыму над полымем і мігатлівыя агні, падобныя на фаервэрк. Другі выбух скалануў цэнтральны Бэйрут і ўзьняў грыбападобнае воблака пылу ў паветра. Ён адбыўся прыкладна а 18:08:18 па мясцоваму часу і стаў прычынай сэйсьмічнай хвалі магнітудай 3,3. Сьведкі кажуць, што будынкі на адлегласьці 10 кілямэтраў (6,2 міль) атрымалі пашкоджаньні ад выбуху.

## Пашкоджаньні і ахвяры

Пасьля выбухаў многія людзі ляжалі на зямлі параненымі. Загінула ня меней за 135 чалавек, пацярпелі болей за 5000.

Каля 300000 чалавек засталіся без жыльля. Улады лічаць, што агульны ўрон складае ад 3 да 5 міліярдаў даляраў.

Мясцовыя навіны і заявы лібанскага міністра аховы здароўя Хамада Хасана паказваюць на тое, што колькасьць ахвяр можа быць значна больш. Хасан заявіў, што сотні людзей былі параненыя і чакаецца «шмат траўмаў і значны ўрон». Відавочцы распавялі тэлеканалу LBC, што «па меншай меры дзесяткі людзей пацярпелі, а ў шпіталях было шмат параненых».

Была разбурана штаб-кватэра лібанскай газэты The Daily Star, дзе абваліліся частак даху, выбітыя вокнаў і пашкоджана мэбля. Акрамя іншага, пацярпелі будынкі пасольстваў Казахстана і Расійскай Федэрацыі.

Прэм’ер-міністар Лібану Хасан Дыаб абвясьціў, што наступны дзень пасьля выбухаў будзе днём нацыянальнай жалобы. Губэрнатар Бейруту Марван Абуд заплакаў па тэлебачаньні, назваўшы гэта «нацыянальнай катастрофай».

## Ліквідацыя наступстваў выбухаў
Лібанскі Чырвоны Крыж заявіў, што кожная наяўная хуткая дапамога з Паўночнага Лібану, Бэка і Паўднёвага Лібану адпраўлялася ў Бейрут, каб дапамагчы пацыентам. Верталёты выкарыстоўваліся для тушэньня вялікага пажару пасьля выбухаў. Шпіталі, якія не пацярпелі ад выбухаў, не давалі рады ад колькасьці параненых.

## Вінаватыя
Урад Лібану 5 жніўня пастанавіў адправіць пад хатні арышт усё кіраўніцтва бэйруцкага порту, пакуль ня выявяць вінаватых у выбуху, які адбыўся ў Бэйруце напярэдадні.

## Крыніцы

## Вонкавыя спасылкі
* Відэа выбуху, які ахапіў тэрыторыю порта
* Выгляд з вады, у тым ліку ~15 секунд пасля ўдарнай хвалі ўзыходзячага дыму і шлейфу агню

Катэгорыя:Падзеі 2020 году
Катэгорыя:Падзеі 4 жніўня
Катэгорыя:Катастрофы 2020 году
Бэйрут